Эдийн засгийн байнгын хорооны Ажлын хэсгийн

хуралдааны товч мэдээ

Ашигт малтмалын тухай хуульд нэмэлт, өөрчлөлт оруулах тухай хуулийн төслийг хэлэлцүүлэгт бэлтгэх үүрэг бүхий дэд ажлын хэсгийн хуралдаан 2016 оны 04 дүгээр сарын 12-ны өдрийн 10.00 цагаас “Нээлттэй сонсголын танхим”-д болов.

Ажлын хэсгийн ахлагч УИХ-ын гишүүн А.Тлейхан ажлын дэд хэсэгт дараах чиглэлээр үүрэг өглөө:

-Чуулганы нэгдсэн хуралдаан, Байнгын хорооны хуралдааны үед гишүүдээс гарсан асуулт, саналуудаар тайлбар, танилцуулгыг бэлдэх.

-Ашигт малтмалын хаягдлыг дахин ашиглах, хоёрдогч ашигт малтмал боловсруулах талаархи бусад улс орнуудын эрх зүйн орчин болон хоёрдогч ашигт малтмалын нөөц ашигласны төлбөрийн жишиг хэмжээний талаар судалгаа, танилцуулга бэлтгэх зэрэг үүрэг даалгавар өгөв.

Эдийн засгийн байнгын хорооны ажлын алба.